ai4bharat/Pralekha huggingface dataset:
நிலக்கரி அமைச்சகம்
ஒடிசாவிலுள்ள NLCIL தலாபிரா சுரங்கத்தில் இருந்து NTPC தார்லிபாலி மின் நிலையத்துக்கு நிலக்கரி விநியோகம் தொடங்கியது.
நெய்வேலி லிக்னைட் கார்ப்பரேஷன் இந்தியா லிமிடெட் நிறுவனம் மத்திய நிலக்கரி அமைச்சகத்தின் நிர்வாக கட்டுப்பாட்டில் செயல்படும் நவரத்னா நிறுவனம் ஆகும். இந்நிறுவனம் ஓடிசா மாநிலத்தில் தலாபிரா II&III நிலக்கரி சுரங்கங்களை  செயல்படுத்தி வருகிறது.
தலாபிரா II&III OCP 2020-21 நிதி ஆண்டிலிருந்து உற்பத்தியை தொடங்கி, அதன் கடைசி பயன்பாட்டு தொழிற்சாலையான NTPL, தூத்துக்குடி, தமிழ்நாடு மின் நிலையம் வரை நிலக்கரியை வழங்கி வருகிறது. நாட்டின் நிலக்கரி தேவையை பூர்த்தி செய்யும் வகையில் தனது கடைசி பயன்பாட்டு தொழிற்சாலையின் தேவையை பூர்த்தி செய்த பிறகு எஞ்சியிருக்கும் நிலக்கரி, அமைச்சகத்தின் உரிய அனுமதியுடன் மின்னணு – ஏலம் மூலம் வெளிச்சந்தைக்கு விற்கப்படுகிறது.
நாட்டின் மின் துறைக்கு தேவையான நிலக்கரி விநியோகத்தை அதிகரிக்க நிலக்கரி அமைச்சகம் அனைத்து முயற்சிகளையும் மேற்கொண்டு வருகிறது. நிலக்கரி தொகுப்புகளில் இருந்தும் மின் துறைக்கு நிலக்கரி விநியோகத்தை திசை திருப்பவும் மற்றும் அதிகரிக்கவும் முடிவு செய்யப்பட்டுள்ளது.
தலாபிரா II மற்றும் III-சுரங்கங்களிலிருந்து NTPC-இன் மின் நிலையங்களுக்கு நிலக்கரி விநியோகம் செய்ய அமைச்சகம் அனுமதித்துள்ளது. இதன் படி தலாபிரா II&III OCP சுரங்கங்களிலிருந்து NTPC-இன்  மின் நிலையங்களுக்கு நிலக்கரி விநியோகம் தொடங்கியுள்ளது.
சரியான நேரத்தில் அளிக்கப்பட்ட ஆதரவு மற்றும் விநியோக அனுமதிகள் மூலம் இது சாத்தியமாகி உள்ளது. மத்திய சுரங்கத்துறை மற்றும் ஒடிசா மாநில அரசுகளின் அனுமதியினால் தார்லிபாலி மின் நிலையத்திற்கு நேற்று முதல் நிலக்கரி விநியோகம் தொடங்கியுள்ளது மத்திய நிலக்கரி அமைச்சகத்தின் வழிக்காட்டுதலின்படி 24 மணி நேரத்தில் இந்த நடவடிக்கை மேற்கொள்ளப்பட்டுள்ளது.
விவசாயத்துறை அமைச்சகம்
இந்திய வேளாண் ஆராய்ச்சி சபை தனது 92வது நிறுவன தினத்தைக் கொண்டாடுகிறது
இந்திய வேளாண் ஆராய்ச்சி சபை தனது 92வது நிறுவன தினத்தை இன்று  கொண்டாடுகிறது. கடந்த 190 ஆண்டுகளில் நாட்டின் வேளாண் முன்னேற்றத்துக்கு பெரிதும் பங்களிக்கும் வகையில் இந்திய வேளாண் ஆராய்ச்சி சபை பணியாற்றுவதற்கு உதவிய நமது வேளாண் விஞ்ஞானிகளுக்கு மத்திய வேளாண்மை மற்றும் விவசாயிகள் நலன் துறை அமைச்சர் திரு நரேந்திர சிங் தோமர் பாராட்டுத் தெரிவித்தார்.
விஞ்ஞானிகளின் பங்களிப்பு மற்றும் நமது விவசாயிகளின் கடின உழைப்பு காரணமாக உணவு தானிய உற்பத்தியில் இன்று நாடு தன்னிறைவு அடைந்துள்ளது என்று அவர் கூறினார். கோவிட்-19 பெருந்தொற்று காரணமாக முழு அடைப்பு அமலில் இருத்தபோதும் நாடு சாதனை அளவிலான வேளாண் உற்பத்தி செய்ததற்கு விவசாய சமூகத்தினருக்கு அமைச்சர் நன்றி தெரிவித்தார். விவசாயிகள் தங்களது உற்பத்திப் பொருட்களுக்கு நல்ல விலையைப் பெறுவதை உறுதிசெய்யவும் அவர்களுக்கு அதிகாரமளிக்கவும் பல சட்டத் திருத்தங்களையும் அவசரச் சட்டங்களையும் கொண்டு வந்த பிரதமர் திரு நரேந்திர மோடிக்கு அமைச்சர் திரு தோமர் நன்றி தெரிவித்துக்கொண்டார். ஒப்பந்த விவசாயத்தின் நன்மைகள், சிறு விவசாயிகளைச் சென்றடைவதை உறுதி செய்ய இந்திய வேளாண் ஆராய்ச்சி சபை மற்றும் விவசாயிகள் விஞ்ஞான மையம் ஆகியவற்றின் விஞ்ஞானிகள் பாடுபட வேண்டும் என்று அமைச்சர் கேட்டுக்கொண்டார்.
தனது 10வது பத்தாண்டில் தற்போதுள்ள புசா நிறுவனம்  தேசிய நிறுவனம் என்ற நிலையில் இருந்து சர்வதேச நிறுவனம் என்ற நிலையை அடைவதை விஞ்ஞானிகள் உறுதி செய்ய வேண்டும் என கேட்டுக் கொண்ட அமைச்சர், இறக்குமதியைச் சார்ந்திருக்கும் நிலைமையைக் குறைக்க வேண்டும், ஆரோக்கிய உணவு உற்பத்தியை அதிகரிக்க வேண்டும், எண்ணெய் வித்துக்கள், பயறு வகைகள் ஆகியவற்றின் உற்பத்தியைப் பெருக்க வேண்டும் என்று கூறினார். பனை எண்ணெய் உற்பத்தியை, ஆராய்ச்சி மற்றும் கூடுதல் பயிர் செய்தல் மூலம் அதிகரிக்க வேண்டும் என்றார். பயறு உற்பத்தியில் ஏறக்குறைய தன்னிறைவு நிலையை அடைந்துள்ள நாம் அதனை எண்ணெய் வித்து உற்பத்தியிலும் எட்டினால்தான், உணவு எண்ணெய் இறக்குமதியைக் குறைக்கலாம் என்றார்.
நிகழ்ச்சியில் 8 புதிய உற்பத்திப் பொருட்களும், 10 பிரசுரங்களும் வெளியிடப்பட்டன. இந்த நிகழ்ச்சியில் மத்திய வேளாண் துறை இணை அமைச்சர்கள் திரு பர்ஷோத்தம் ருபாலா, இந்திய வேளாண் ஆராய்ச்சி சபைத்தலைவர் திரு கைலாஷ் சௌதாரி, டாக்டர் த்ரிலோச்சன் மஹாபத்ரா மற்றும் திரளான இந்திய வேளாண் ஆராய்ச்சி சபை விஞ்ஞானிகள், அதிகாரிகள் கலந்து கொண்டனர்.
(
நிதி அமைச்சகம்
2017 ஜூலையிலிருந்து விவசாயிகள் தொடர்பான ஜிஎஸ்டி சட்டம் மற்றும் வரிவிதிப்பில் மாற்றம் இல்லை; வேளாண்மை, வன வளர்ப்பு, மீன்பிடித்தல் அல்லது கால்நடை வளர்ப்புக்கு துணையான சேவைகளுக்கு ஜிஎஸ்டியிலிருந்து விதிவிலக்கு: ஜிஎஸ்டி பதிவு செய்வதிலிருந்து விவசாயிகளுக்கும் விதிவிலக்கு
விவசாயிகள் தொடர்பாக ஜிஎஸ்டி சட்டத்தில் சில மாற்றங்கள் செய்யப்பட்டிருப்பதாகவும், இது 1.06.2018 முதல் அமலுக்கு வருவதாகவும், இதன்படி, விவசாயிகள் தங்களின் நிலத்திலிருந்து பெறும் பயன்களுக்கு 18% ஜிஎஸ்டி செலுத்தவேண்டும். விவசாயிகள் பதிவு செய்துகொள்ளவேண்டும் என்றும் சில பத்திரிகைகளில் செய்தி வெளியாகியுள்ளது.
இந்த செய்தி உண்மைக்கு புறம்பானது, தவறாக வழிகாட்டுவது. ஜி எஸ் டி அமலாக்கப்பட்ட ஜூலை 2017லிருந்து விவசாயிகள் தொடர்பாக ஜிஎஸ்டி சட்டத்திலும், வரிவிதிப்பிலும் எந்த மாற்றமும் செய்யப்படவில்லை. வேளாண்மை, வன வளர்ப்பு, மீன்பிடித்தல் அல்லது கால்நடை வளர்ப்புக்கு துணையான சேவைகளுக்கு ஜிஎஸ்டியிலிருந்து விதிவிலக்கு அளிக்கப்பட்டுள்ளது. இந்த விதிவிலக்கு காலியாக உள்ள நிலத்தை வாடகைக்கு அல்லது குத்தகைக்கு விடுவதையும் உள்ளடக்கியது. இதன் மூலம் விவசாயிகளால் வேளாண்மைக்கு, வன வளர்ப்புக்கு, மீன் வளர்ப்பு அல்லது கால்நடை வளர்ப்பு, கூட்டாக பயிரிடுதல் அல்லது இன்னபிறவற்றுக்கு வாடகை அல்லது குத்தகைக்கு விடுவதும் ஜிஎஸ்டியிலிருந்து விலக்கு பெறுகிறது.
மேலும், ஜிஎஸ்டி பதிவு செய்வதிலிருந்து விவசாயிகளுக்கு விலக்கு அளிக்கப்பட்டுள்ளது.
- சொந்த உடல் உழைப்பில்,
- குடும்பத்தின் உடல் உழைப்பில்,
- பண்ணையாட்கள் அல்லது ரொக்கம் அல்லது பிறவகையில் கூலி தந்து அல்லது தனிப்பட்ட மேற்பார்வையின்கீழ் கூலிக்கு தொழிலாளரை வேலைக்கு அமர்த்தி, அல்லது தனிப்பட்ட மேற்பார்வையில் குடும்பத்தில் யாராவது ஒரு உறுப்பினரை ஈடுபடுத்தி விவசாயம் செய்யும் தனிநபர் அல்லது பாகம் பிரிக்காத இந்து குடும்பத்தைச் சேர்ந்த ஒருவர், விவசாயம் செய்யும் நிலத்தைப் பெற்றிருந்தால், விவசாயி என பொருள்படும்.
================
(Visitor Counter : 81
சிறப்பு சேவைகள் மற்றும் கட்டுரைகள்
இந்திய ராணுவத்தில் அக்னிவீரர் பணிக்கான  விண்ணப்பங்கள் வரவேற்பு
தமிழ்நாடு, ஆந்திரப் பிரதேசம், தெலங்கானா, புதுச்சேரி யூனியன் பிரதேசம்  மற்றும் அந்தமான், நிக்கோபார் தீவுகள்  ஆகிய பகுதிகளில் இருந்து இந்திய ராணுவத்திற்கு அக்னிவீரர் பணிக்கு  விண்ணப்பதாரர்களை சேர்ப்பதற்கான இந்திய ராணுவ அக்னிவீரர் பணிசேரப்பு முகம் வேலூரில் உள்ள காவல் பணிசேர்ப்பு பள்ளியில் 2022, நவம்பர் 27 முதல் 29 வரை நடைபெறவுள்ளது.
இன்று  முதல் செப்டம்பர் 7, 2022 வரை இதற்கு முன்பதிவு செய்யலாம்.
இணைய வழியாக விண்ணப்பிப்போர் மட்டுமே முகாமில் கலந்து கொள்ள தகுதி பெறுவார்கள். நவம்பர் 1, 2022 முதல் அனுமதி அட்டைகள் இணைய வழியாக வழங்கப்படும். முகாமில் கலந்து கொள்வதற்கான தேதி அனுமதி அட்டையில் குறிப்பிடப்பட்டிருக்கும். நவம்பர் 1, 2022க்கு பிறகு www.joinindianarmy.nic.in என்ற தளத்திலிருந்து விண்ணப்பதாரர் அனுமதி அட்டையை அச்செடுத்துக் கொள்ளலாம்.
பணிசேர்ப்பு நடைமுறை முழுவதும் தானியங்கியாக, நேர்மையானதாக வெளிப்படைத் தன்மையானதாக இருக்கும். முறைகேடுகளில் ஈடுபடுவதை விண்ணப்பதாரர்கள் தவிர்க்க வேண்டும். கூடுதல் தகவல்களுக்கு சென்னை பணிசேர்ப்பு அலுவலகத்தை  044 25674924 என்ற தொலைபேசி எண்ணில் தொடர்பு கொள்ளலாம்.
நிதி அமைச்சகம்
'6.17% அரசு பங்கு 2021’-ஐ திரும்ப செலுத்துதல்
அரசு பங்கின் திரும்ப செலுத்துதல் கீழ்கண்டவாறு நிலுவையில் உள்ளது:
இந்திய அரசு பங்கு பத்திரம் முதிர்வடையும் தேதி: ஜூலை 15, 2021
பங்கு பத்திரத்தின் பெயர்: 6.17% அரசு பங்கு 2021
திரும்ப செலுத்துவதற்காக பட்டியலிடப்பட்டுள்ள தேதி: ஜூலை 15, 2021 
திரும்ப செலுத்துவேண்டிய தேதி: ஜூலை 15, 2021 
திரும்ப செலுத்துவதற்காக பட்டியலிடப்பட்டுள்ள தேதியில் இருந்து வட்டி கணக்கிடப்படாது: ஜூலை 15, 2021 
'6.17% அரசு பங்கு 2021’-ன் கீழ் நிலுவையில் உள்ள தொகை மேலே குறிப்பிட்ட விவரங்களில் உள்ளவாறு திரும்ப செலுத்தப்படும். திரும்ப செலுத்துவேண்டிய தேதி மாநில அரசு விடுமுறையாக இருக்கும் பட்சத்தில், அதற்கு முந்தைய பணி நாளில் மாநிலங்களில் உள்ள சம்பந்தப்பட்ட அலுவலகங்களால் திரும்ப செலுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727655
---
(Visitor Counter : 144
தகவல் மற்றும் ஒலிபரப்பு அமைச்சகம்
எஸ்சிஓ திரைப்பட விழாவில் “இந்தியா – எஸ்சிஓ ஒத்துழைப்பை விரிவுபடுத்துதல்” பற்றிய வட்டமேசை கூட்டத்திற்கு ஏற்பாடு செய்யப்பட்டது
மும்பையில் நடைபெறும் ஷாங்காய் ஒத்துழைப்பு அமைப்பின் திரைப்பட விழாவிற்கிடையே “இந்தியா – எஸ்சிஓ ஒத்துழைப்பை விரிவுபடுத்துதல்” பற்றிய வட்டமேசை கூட்டத்திற்கு ஏற்பாடு செய்யப்பட்டது. மத்திய தகவல் மற்றும் ஒலிபரப்பு அமைச்சகம், இந்திய தொழில்துறை பங்குதாரர்கள், திரைப்பட தயாரிப்பாளர்கள் மற்றும் திரைப்பட விழாவின் ஜூரி உறுப்பினர்கள் இடையேயும் இந்தியா மற்றும் எஸ்சிஓ நாடுகளுக்கு இடையேயும் ஒத்துழைப்புக்கு சாத்தியமான வழிகள் பற்றி ஆராய்வதை எளிதாக்குவது இந்த அமர்வின் நோக்கமாக இருந்தது. தகவல், ஒலிபரப்பு அமைச்சகம், தேசிய திரைப்பட மேம்பாட்டுக் கழகம் மற்றும் இன்வெஸ்ட் இந்தியா திரைப்பட வசதி அலுவலகம் ஆகியவற்றின் மூலம் ஏற்பாடு செய்யப்பட்ட இந்த அமர்வுக்கு, தகவல், ஒலிபரப்பு அமைச்சகத்தின் கூடுதல் செயலாளர் நீரஜா சேகர் தலைமை வகித்தார். இணைச் செயலாளர்  மற்றும் தேசிய திரைப்பட மேம்பாட்டுக் கழக நிர்வாக இயக்குனர் பிரிதுல் குமார் ஒருங்கிணைத்தார்.
எஸ்சிஓ உறுப்பு நாடுகள் திறமை பரிமாற்றத்தை ஊக்குவிக்கவும், இந்தியாவுடனான இணை தயாரிப்பு ஒப்பந்தங்களைக் கண்டறியவும், கூட்டுத் திட்டங்கள் மூலம் தற்போதுள்ள இந்திய திரைப்பட ஊக்குவிப்புகளின் பலன்களைப் பெறவும் இந்த அமர்வில் வலியுறுத்தப்பட்டது. இந்தியாவிலும் பங்கேற்கும் நாடுகளிலும் ஒப்பீட்டளவில் வலுவான திரைப்படத் தொழில்கள் உள்ளன மற்ற நாடுகளின் திரைப்படத் தொழில்களுக்கான இலக்காக இந்தியாவை மேம்படுத்த மகத்தான வாய்ப்பு உள்ளது. இந்த நாடுகளில் படமாக்கப்படும் இந்தியத் திரைப்படங்களுக்கான வசதிகளை வழங்கும் சாத்தியக்கூறுகளும் உள்ளன.
இந்தியா தற்போது சீனா மற்றும் ரஷ்யாவுடன் இருதரப்பு ஆடியோ-விஷுவல் இணை தயாரிப்பு ஒப்பந்தங்களை செய்துகொண்டுள்ளது. தஜிகிஸ்தான், கஜக்ஸ்தான், கிர்கிஸ்தான் போன்ற உறுப்பு நாடுகளுடனும், துருக்கி போன்ற உரையாடல் நாடுகளுடனும் இணை தயாரிப்பு ஒப்பந்தங்கள் தீவிரமாக பரிசீலிக்கப்படுகின்றன. இருதரப்பு ஒப்பந்தங்கள் இல்லாவிட்டாலும் இந்தியா, நேபாளம், இலங்கை ஆகிய நாடுகளின் திரைப்படத் தொழில்களுடன் நெருக்கமான ஒத்துழைப்பு உள்ளது. கடந்த 6 ஆண்டுகளில் ஒரு இந்திய-சீன இணை தயாரிப்பும், ஒரு இந்திய-ரஷ்ய இணை தயாரிப்பும் உள்ளது.
சீனா , ஈரான் , கஜக்ஸ்தான் , நேபாளம் , ரஷ்யா , இலங்கை  துருக்கி  போன்ற எஸ்சிஓ நாடுகளின் பல திரைப்படங்களுக்கு இந்தியாவில் படப்பிடிப்பு அனுமதி வழங்கப்பட்டுள்ளது. மற்றும் பல இந்தியப் படங்கள் கிட்டத்தட்ட அனைத்து உறுப்பு நாடுகளிலும் படமாக்கப்பட்டுள்ளன. இந்திய அரசாங்கத்தால் அறிவிக்கப்பட்ட வெளிநாட்டு உற்பத்தி மற்றும் அதிகாரப்பூர்வ இணை தயாரிப்புகளுக்கான ஊக்கத்தொகையின் அடிப்படையில் ஒட்டுமொத்த சூழலை மேம்படுத்துவதற்கான ஆலோசனைகளை வழங்குவதும், அனுபவங்களைப் பகிர்ந்து கொள்வதும் வட்டமேசையின் முக்கிய நோக்கமாகும்.
நுகர்வோர் நலன், உணவு மற்றும் பொது விநியோகம் அமைச்சகம்
2021-22 கரீஃப் சந்தைப் பருவத்தில் ரூ.57,032.03 கோடி மதிப்பிலான குறைந்தபட்ச ஆதரவு விலையுடன் சுமார் 18.17 லட்சம் விவசாயிகள் பயனடைந்துள்ளனர்
2021-22 கரீஃப் சந்தைப் பருவத்தில் முந்தைய ஆண்டைப்போலவே குறைந்தபட்ச ஆதரவு விலையில் விவசாயிகளிடமிருந்து நெல்கொள்முதல் செய்யும் நடைமுறை சுமூகமாக நடைபெற்று வருகிறது.
தமிழ்நாடு, ஆந்திரப்பிரதேசம், தெலங்கானா, கேரளா, குஜராத், பஞ்சாப் உள்ளிட்ட மாநிலங்களில் 2021-22 கரீஃப் சந்தைப் பருவத்தில் 30-11-2021 வரை 290.98 லட்சம் மெட்ரிக்டன் நெல் கொள்முதல் செய்யப்பட்டுள்ளது.
இதுவரை ரூ.57,032.03 கோடி மதிப்பிலான குறைந்தபட்ச ஆதரவு விலையுடன் சுமார் 18.17 லட்சம் விவசாயிகள் பயனடைந்துள்ளனர். அதிகபட்சமாக பஞ்சாப்பில் இருந்து 1,86,85,532 மெட்ரிக்டன் நெல்கொள்முதல் செய்யப்பட்டுள்ளது.
தமிழ்நாட்டில் 2021-22 கரீஃப் சந்தைப்பருவத்தில் 01.12.2021 நிலவரப்படி 5,27,561 மெட்ரிக்டன் கொள்முதல் செய்யப்பட்டுள்ளது. ரூ.1,034.02 கோடி குறைந்தபட்ச ஆதரவு விலையுடன் 71,311 விவசாயிகள் பயனடைந்துள்ளனர்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1777101
நுகர்வோர் நலன், உணவு மற்றும் பொது விநியோகம் அமைச்சகம்
மூன்று மின்னணு ஏலத்தின் வாயிலாக வெளிச்சந்தையில் 18.05 லட்ச மெட்ரிக் டன் அளவில் கோதுமை விற்பனை
மூன்று மின்னணு ஏலத்தின் வாயிலாக வெளிச்சந்தையில் 18.05 லட்ச மெட்ரிக் டன் அளவில் கோதுமை விற்பனையை இந்திய உணவுக் கழகம் மேற்கொண்டுள்ளது. கடந்த ஜனவரி 25-ந் தேதி மத்திய அரசு கோதுமை மற்றும் ஆட்டா விலை உயர்வைக் கட்டுப்படுத்த மேற்கொள்ளப்பட்ட நடவடிக்கையின் ஒரு பகுதியாக 30 லட்சம் மெட்ரிக் டன் விற்பனை செய்யப்பட்டது.
நாடு முழுவதும் கோதுமை மற்றும் ஆட்டா விலையேற்றத்தைக் கட்டுப்படுத்துவதற்கு கடுமையான நடவடிக்கைகளை மேற்கொண்டது. வரும் மார்ச் 15-ந் தேதி வரையில் ஒவ்வொரு புதன்கிழமை அன்றும் கோதுமை மின்னணு ஏலத்தின் வாயிலாக விற்பனை செய்யப்படும். இதன் விளைவாக கோதுமை கையிருப்பை அதிகப்படுத்துவதோடு நுகர்வோர்களின் நலன்களும் பாதுகாக்கப்படும்.
வணிகம் மற்றும் தொழில்துறை அமைச்சகம்
மத்திய வர்த்தகம் மற்றும் தொழில்துறை அமைச்சகத்தின் சார்பாக செப்டம்பர் 20-26 வரை விடுதலையின் அம்ருத் மஹோத்சவக் கொண்டாட்ட நிகழ்ச்சிகள்
விடுதலையின் அம்ருத் மஹோத்சவக் கொண்டாட்டங்களின் ஒரு பகுதியாக, ஒருவார கால சிறப்பு நிகழ்ச்சிகளுக்கு மத்திய வர்த்தகம் மற்றும் தொழில்துறை அமைச்சகம் ஏற்பாடு செய்துள்ளது. இதன்படி செப்டம்பர் 20-26 வரை வர்த்தகம் மற்றும் வணிக வாரத்தை, வர்த்தகத்துறை கடைபிடிக்கும். தற்சார்பு இந்தியா; பசுமை மற்றும் தூய்மையான சிறப்பு பொருளாதார மண்டலங்கள், பொருளாதாரத்தில் வளர்ந்து வரும் இந்தியா உள்ளிட்டவை குறித்து நாடு முழுவதும் உள்ள அனைத்து 739 மாவட்டங்களிலும் வர்த்தகம் மற்றும் வணிக உத்சவம் நடைபெறும்.
செப்டம்பர் 24-26 வரை 700-க்கும் மேற்பட்ட மாவட்டங்களில் வெளிநாட்டு வர்த்தகத்தின் தலைமை இயக்குநரகம், ஏற்றுமதி மற்றும் சந்தை மேம்பாட்டு உதவி மையம் மற்றும் சம்பந்தப்பட்ட மாநில அரசுகள் ஆகியவை இணைந்து ஏற்றுமதியாளர் மாநாடு/ கூட்டங்களை நடத்தும். இந்த நிகழ்ச்சிகளின் போது அரசு மின்னணு வர்த்தக தளத்தில் குறு, சிறு மற்றும் நடுத்தர தொழில் நிறுவனங்களை இணைக்கும் பணிகளும் நிறைவடையும்.
வர்த்தகம் மற்றும் வணிக வாரத்தின் மற்றொரு முக்கிய நிகழ்வாக, செப்டம்பர் 21, 22 ஆகிய தேதிகளில் ஒவ்வொரு மாநிலம் மற்றும் யூனியன் பிரதேசத்திலும் மொத்தம் 35 ஏற்றுமதி ஊக்குவிப்பு நிகழ்ச்சிகள்/ கண்காட்சிகள் நடைபெறும்.
வடகிழக்குப் பகுதிகளில் தனியார் தொழில்துறை பூங்காக்களுடன் கலந்துரையாடலும், முதலீட்டாளர் உச்சிமாநாடும் காணொலி வாயிலாக நடைபெறும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756243
----
(Visitor Counter : 227
பிரதமர் அலுவலகம்
2வது கேலோ இந்தியா தேசிய குளிர்கால விளையாட்டு போட்டியில் பிரதமர் துவக்கவுரையாற்றினார்
சமீபத்திய தேசிய கல்வி கொள்கையில், விளையாட்டுக்கு கவுரவமான இடம் அளிக்கப்பட்டுள்ளது: பிரதமர்
தற்சார்பு இந்தியாவின் தூதர்கள் என்பதை நினைவில் கொள்ள இளம் விளையாட்டு வீரர்களுக்கு அறிவுறுத்தினார்
இரண்டாவது கேலோ இந்தியா தேசிய குளிர்கால விளையாட்டு நிகழ்ச்சியில், பிரதமர் திரு நரேந்திர மோடி காணொலி காட்சி மூலம் துவக்கவுரையாற்றினார்.
இரண்டாவது கேலோ இந்தியா குளிர்கால விளையாட்டுக்கள் இன்று முதல் தொடங்குகிறது என்று இந்நிகழ்ச்சியில் பேசிய பிரதமர் கூறினார்.
குளிர்கால விளையாட்டு போட்டியில், இந்தியா தீவிரமாக இருப்பதுடன், ஜம்மு காஷ்மீரை முக்கிய இடமாக மாற்றுவதில், இது முக்கியமான நடவடிக்கை.
ஜம்மு காஷ்மீர் விளையாட்டு வீரர்களுக்கும் மற்றும் நாடு முழுவதும் இருந்து வந்துள்ள விளையாட்டு வீரர்களுக்கும் அவர் வாழ்த்து தெரிவித்தார்.
குளிர்கால விளையாட்டு போட்டியில் கலந்து கொள்ள, பல மாநிலங்களில் இருந்து வந்துள்ள விளையாட்டு வீரர்களின் எண்ணிக்கை இரண்டு மடங்காக உயர்ந்துள்ளது, குளிர்கால விளையாட்டுக்கான உற்சாகம் அதிகரித்துள்ளதை இது காட்டுகிறது என அவர் குறிப்பிட்டார்.
இந்த குளிர்கால விளையாட்டில் கிடைக்கும் அனுபவம், குளிர்கால ஒலிம்பிக் போட்டியில் கலந்து கொள்ள உதவும் என அவர் கூறினார். இந்நிகழ்ச்சி, ஜம்மு காஷ்மீர் சுற்றுலா துறையில் புதிய உணர்வையும், உற்சாகத்தையும் ஏற்படுத்தும்.
உலக நாடுகள் தங்கள் மென்மையான சக்தியை வெளிப்படுத்தும் ஒரு பகுதியாக விளையாட்டு மாறிவிட்டது என அவர் கூறினார்.
விளையாட்டுக்கு உலகளாவிய பரிமாணம் இருப்பதாகவும், இந்த தொலைநோக்கு விளையாட்டு சூழல் அமைப்பில் சமீபத்திய சீர்திருத்தங்களுக்கு வழிகாட்டுவதாகவும் பிரதமர் கூறினார்.
கேலோ இந்தியா பிரச்சாரத்திலிருந்து ஒலிம்பிக் மைதானம் வரை ஒரு முழுமையான அணுகுமுறை உள்ளது.
அடிமட்டத்தில் திறமைகளை அங்கீகரிப்பதில் இருந்து, அவர்களை மிக உயர்ந்த உலகளாவிய போட்டிக்கு கொண்டு செல்வது வரை விளையாட்டு வீரர்கள் வழிநடத்தப்படுகின்றனர்.
திறமைகளை அங்கீகரிப்பது முதல், குழுவை தேர்வு செய்வது வரை, வெளிப்படைத்தன்மைக்கு அரசு முக்கியத்துவம் அளிக்கிறது. விளையாட்டு வீரர்களின் கவுரவம் மற்றும் அவர்களின் பங்களிப்புக்கான அங்கீகாரம் உறுதி செய்யப்படுகிறது என பிரதமர் கூறினார்.
சமீபத்திய தேசிய கல்வி கொள்கையில், விளையாட்டுக்கு கவுரவம் அளிக்கப்பட்டுள்ளது என பிரதமர் கூறினார். பாடத்திட்டத்துக்கு தொடர்பில்லாமல், கூடுதல் நடவடிக்கையாக முன்பு கருதப்பட்ட விளையாட்டு, தற்போது பாடத்திட்டத்தின் ஒரு பகுதியாக கருதப்படுகிறது மற்றும் விளையாட்டில் பெறும் மதிப்பெண்ணும், குழந்தையின் கல்வியில் கணக்கிடப்படுகிறது.
விளையாட்டுக்காக, உயர் கல்வி நிறுவனங்களும், விளையாட்டு பல்கலைக்கழகமும் ஏற்படுத்தப்படுகின்றன என பிரதமர் கூறினார்.
விளையாட்டு அறிவியல் மற்றும் விளையாட்டு மேலாண்மை ஆகியவற்றை பள்ளிகளுக்கு எடுத்துச் செல்ல வேண்டும் எனவும், இது இளைஞர்களின் வேலை வாய்ப்புகள், விளையாட்டு பொருளாதாரத்தில் இந்தியாவின் பங்களிப்பு ஆகியவற்றை அதிகரிக்கும் என அவர் வலியுறுத்தினார்.
தற்சார்பு இந்தியாவின் தூதர்கள் என்பதை நினைவில் கொள்ள வேண்டும் என இளம் விளையாட்டு வீரர்களுக்கு திரு நரேந்திர மோடி அறிவுறுத்தினார். விளையாட்டு துறையில், விளையாட்டு வீரர்களின் செயல்பாடுகளை வைத்துதான் இந்தியாவை உலகம் மதிப்பிடுகிறது என கூறி பிரதமர் தனது உரையை நிறைவு செய்தார்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதி மற்றும் நகர்ப்புற விவகாரங்கள் துறை அமைச்சகம், கழிவுப் பொருட்களில் இருந்து பொம்மைகளை தயாரிக்கும் 'தூய்மை டாய்கத்தான்' போட்டியை தொடங்கியது
பொம்மைகள் தயாரிப்பு தொழிலை சுற்றுச்சூழலுக்கு உகந்ததாக மாற்றுவதற்கான பிரதமரின் அழைப்பை ஏற்று, வீட்டுவசதி மற்றும் நகர்ப்புற விவகாரங்கள் துறை அமைச்சகம், பொம்மை துறையில் இலக்கை அடைவதற்கான ஒரு அடியை எடுத்து வைத்துள்ளது. பொம்மைகளுக்கான தேசிய செயல் திட்டத்தின்கீழ், வீட்டுவசதி மற்றும் நகர்ப்புற விவகாரங்கள் துறை அமைச்சகம் கழிவுகளை பொம்மைகளாக மாற்றும் புதிய யோசனைகளுக்கான தூய்மை டாய்கத்தான் போட்டியை அறிமுகப்படுத்தியுள்ளது. சேவைகள் தினமான செப்டம்பர் 17 முதல் தூய்மை தினமான அக்டோபர் 2 வரை, பதினைந்து நாட்களுக்கு அமிர்தப் பெருவிழாவின் ஒருபகுதியாக இந்தப் போட்டி நடத்தப்படுகிறது.
வீட்டுவசதி மற்றும் நகர்ப்புற விவகாரங்கள் துறை அமைச்சக செயலாளர் திரு. மனோஜ் ஜோஷி, MyGov இணையபக்கத்தில், இணையதளத்தை வெளியிட்டு தூய்மை டாய்கத்தானை தொடங்கி வைத்தார். பொம்மைகளை உருவாக்குதல் அல்லது தயாரிப்பதில் கழிவுகளை பயன்படுத்துவதற்கான தீர்வுகளை ஆராய இது முயற்சி செய்கிறது.
நிகழ்ச்சியில் பேசிய திரு.மனோஜ் ஜோஷி, பொம்மைகளுக்கான தேவைகள் அதிகரித்து வரும் சூழலில், மறுபுறம் திடக்கழிவுகளால் சுற்றுச்சூழலுக்கு ஏற்படும் பாதிப்புகளுக்கு தீர்வுக் காண புதிய முயற்சிகளில் ஈடுபடுமாறு பொம்மை தயாரிப்பாளர்களை வலியுறுத்தினார்.
நிகழ்ச்சியில் பேசிய காந்திநகர் ஐஐடியின் ஆக்கப்பூர்வமான கற்றல் மையத்தின் முதன்மை ஒருங்கிணைப்பாளர் பேராசிரியர். மணீஷ் ஜெயின், குழந்தைகளின் கற்பனை உலகில், பொம்மைகள் மகிழ்ச்சியையும், வியப்பையும் தருவதாக இருக்க வேண்டும். வீட்டிலுள்ள கழிவுப் பொருட்களை, குழந்தைகளுக்கு அறிவியலின் அடிப்படையை கற்று தரும் பொம்மைகளாக மாற்றலாம் என்று குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862252
பாதுகாப்பு அமைச்சகம்
அந்தமான் நிக்கோபார் கமாண்டின் தலைமைக் கமாண்டராக லெப்டினன்ட் ஜெனரல் மனோஜ் பாண்டே நாளை பொறுப்பேற்கிறார்
அந்தமான் நிக்கோபார் கமாண்டின் 15-வது தலைமை கமாண்டராக ஜூன் 1, 2020 அன்று லெப்டினன்ட் ஜெனரல் மனோஜ் பாண்டே, ஏவிஎஸ்எம், விஎஸ்எம் பொறுப்பு ஏற்கிறார். தேசியப் பாதுகாப்பு அகாடமியின் பழைய மாணவரான ஜெனரல் அதிகாரி, 1982-ஆம் ஆண்டு டிசம்பரில் சைனியப் பொறியாளர்கள்  பிரிவில் பணியமர்த்தப்பட்டார். அவர், கம்பர்லி ஸ்டாப் கல்லூரியில்  பட்டம் பெற்றார். மோவ்-ல் உள்ள ராணுவ போர்க் கல்லூரியில் உயர் கமாண்ட் படிப்பில் சேர்ந்தார். தில்லி தேசியப் பாதுகாப்புக் கல்லூரியிலும் அவர் பயின்றார்.
37 ஆண்டு மகத்தான சேவையின் போது, ஆபரேசன் விஜய் , பராக்ராம் ஆகியவற்றில் ஜெனரல் அதிகாரி தீவிரப் பங்கேற்றார். ஜம்முகாஷ்மீர் கட்டுப்பாட்டுக் கோடுப் பகுதியில் பொறியாளர் பிரிவுக்குத் தலைமை விகித்தார். ஸ்ட்ரைக் கார்ப்சின் பகுதியாக பொறியாளர் படைப்பிரிவு, கட்டுப்பாட்டுக் கோடுப் பகுதியில் காலாட்படை பிரிவு, மேற்கு லடாக் உயர் மலைப்பகுதி, லைன் ஆப் ஆக்சுவல் கண்டரோல் பணி, வடகிழக்குப் பிராந்தியத்தில் கலவரத்தடுப்புப் பிரிவு ஆகியவற்றில் அவர் பணியாற்றியுள்ளார். பல முக்கிய பணிகளில் பங்காற்றிய அவர், எத்தியோப்பியா, எரித்ரியாவில் ஐ.நா இயக்கத் தலைமைப் பொறியாளராக பணியாற்றியுள்ளார். இந்தப் பொறுப்புக்கு முன்பாக, ராணுவத் தலைமையகத்தில் ஒழுங்கு, நிகழ்ச்சிகள் மற்றும் நலன் ஆகியவற்றைக் கவனிக்கும் தலைமை இயக்குநராகப் பணியாற்றினார்.
------
(Visitor Counter : 220
நிதி அமைச்சகம்
2023-24-ஆம் நிதியாண்டில் மூலதன செலவு 37.4 சதவீதம் அதிகரித்து 10 லட்சம் கோடி ரூபாயாக இருக்கும்.
உள்கட்டமைப்பு மற்றும் உற்பத்தி திறன் வளர்ச்சியில் முதலீடுகள் அதிக தாக்கத்தை ஏற்படுத்தும் என்று மத்திய நிதியமைச்சர் திருமதி. நிர்மலா சீதாராமன் நாடாளுமன்றத்தில் 2023-24 நிதியாண்டுக்கான நிதிநிலை அறிக்கையை தாக்கல் செய்த போது தெரிவித்தார்.
வளர்ச்சி மற்றும் முதலீடு - மூலதனத்திற்கான உந்து சக்தியாகும்:
2023-24-ல் முதலீடு மற்றும் வேலைவாய்ப்பை உருவாக்குவதற்கு 37.4 சதவீதம் அதிகரிக்கப்பட்டு, 7.28 லட்சம் கோடி ரூபாயிலிருந்து 10 லட்சம் கோடி ரூபாயாக உயர்த்தப்பட்டுள்ளது.
நிதிக்கொள்கைக்கான அறிக்கைகள் 2019-20-ம் நிதியாண்டில் இருந்த மூலதன செலவை விட, மூன்று மடங்கு அதிகமாகும். 2023-24 நிதியாண்டில் முக்கிய உள்கட்டமைப்பு, சாலைப் போக்குவரத்து, நெடுஞ்சாலைகள், ரயில்வே, பாதுகாப்பு போன்ற முக்கிய அமைச்சகங்களும் அடங்கும். இந்த முதலீடுகளைக் கொண்டு, நாடு முழுவதும் சமமான உள்கட்டமைப்பு வசதிகளை மேம்படுத்துவதற்கு அரசு முயற்சி மேற்கொள்ளும். அடுத்த 25 ஆண்டுகளில் உள்கட்டமைப்பு, முதலீடு, புத்தாக்கம் மற்றும் உள்ளடக்கம் ஆகியவற்றில் அரசு கவனம் செலுத்தும்.
மாநிலங்களின் பொருளாதாரத்தை வலுப்படுத்துவதற்காக, 2022-23-ம் நிதியாண்டில் நிதிக்கூட்டாட்சி முறையில், மாநிலங்களுக்கு நிதியுதவி வழங்கும் திட்டம் நீட்டிக்கப்பட்டு, 1.3 லட்சம் கோடி ரூபாய் வழங்கப்படும். இது சென்ற நிதியாண்டை விட, 30 சதவீதம் அதிகம். இது மொத்த உள்நாட்டு உற்பத்தியில் 0.4 சதவீதமாகும்.
வருவாய் செலவினம்: 1.20 சதவீதம் அதிகரித்து, 35.02 லட்சம் கோடி ரூபாயாக உள்ளது. வருவாய் செலவினங்களின் முக்கிய அம்சங்கள், வட்டி, மானியங்கள், அரசு ஊழியர்களின் ஊதியம், பாதுகாப்பு செலவுகள் மற்றும் நித்தி ஆயோக் மானியங்கள், மத்திய அரசு வழங்கும் திட்டங்கள் ஆகியவற்றிற்கு மாநிலங்களுக்கு வழங்கப்படும். மத்திய தன்னாட்சி அமைப்புகளுக்கான மானியங்கள் ஆகியவையும் இதில் அடங்கும்.
வட்டி செலுத்துதல்: இந்தாண்டில் செலுத்த வேண்டிய வட்டி,10.8 லட்சம் கோடி ரூபாயாகும். இது மொத்த வருவாயில் 30 சதவீதமாகும்.
மானியங்கள்: இந்த நிதியாண்டில் உணவு, உரம் மற்றும் பெட்ரோலியப் பொருட்களுக்கான மானியம் 3.75 கோடி ரூபாயாகும். இது மொத்த உள்நாட்டு உற்பத்தியில் 1.2 சதவீதமாகும். இது மொத்த வருவாயில் 10.7 சதவீதமாகும்.
நிதிக்குழுவுக்கான நிதி: 2023-24 நிதியாண்டில் 1.65 லட்சம் கோடி ரூபாய் மாநிலங்களுக்கு வழங்கப்படுகிறது.
ஓய்வூதியம்: ஓய்வூதிய செலவினம் கடந்த நிதியாண்டில் 2.07 லட்சம் கோடி ரூபாயாக இருந்தது. இந்த நிதியாண்டில் இது 2.45 லட்சம் கோடி ரூபாயாகும்.
பாதுகாப்புத்துறையைச் சேர்ந்தவர்களுக்கு வழங்கப்பட வேண்டிய நிலுவைத் தொகை இந்த செலவின உயர்வுக்கு காரணம்.
மொத்த செலவினம்: இந்த நிதியாண்டின் மொத்த செலவினம் 45.03 லட்சம் கோடி ரூபாயாகும். இது கடந்த ஆண்டைவிட, 7.5 சதவீதம் அதிகமாகும்.
15-வது நிதிக்குழுவின் பரிந்துரைகளின்படி, மாநிலங்களுக்கான பகிர்வு, 9.48 லட்சம் கோடி ரூபாயாகும். மாநிலங்களுக்கான வரி பகிர்வு இந்த நிதியாண்டில் 10.21 லட்சம் கோடி ரூபாயாகும்
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1895279
இந்திய போட்டிகள் ஆணையம்
எரோஸ் பிஎல்சி, எஸ்டிஎக்ஸ், மார்கோ ஆகிய நிறுவனங்கள் ஒன்றிணையும் திட்டத்திற்கு சிசிஐ ஒப்புதல்
எரோஸ் இன்டர்நேஷனல் பிஎல்சி , எஸ்டிஎக்ஸ் ஃபிலிம்ஒர்க்ஸ் நிறுவனம்  மற்றும் மார்கோ அலையன்ஸ் நிறுவனம்  ஆகியவை ஒன்றிணையும் திட்டத்திற்கு இந்திய போட்டியியல் ஆணையம்  ஒப்புதல் அளித்துள்ளது. இந்தப் பரிவர்த்தனை நிறைவு பெற்ற பின், மூன்று நிறுவனங்களும், ஒன்றுபட்ட நிறுவனத்தில் பிற உரிமைகளுடன், நேரடியாகவோ, மறைமுகமாகவோ பொருளாதார மற்றும் வாக்களிக்கும் உரிமைகளையும் பெறும்.
விரிவான விவரங்களுக்கு - https://pib.gov.in/PressReleasePage.aspx?PRID=1637406
(Visitor Counter : 135
எரிசக்தி அமைச்சகம்
மின் உற்பத்தி நிலையங்களுக்கு சீராக நிலக்கரி விநியோகிக்க நடவடிக்கை
நிலக்கரியில் இருந்து உற்பத்தி செய்யப்படும் மின்சாரத்தின் சதவீதம் பின்வருமாறு:
|
|
ஆண்டு
|
|
மொத்த மின் உற்பத்தி 
|
|
நிலக்கரியிலிருந்து உற்பத்தி 
|
|
நிலக்கரியிலிருந்து உற்பத்தி சதவீதம்
|
|
2023-24 
|
|
437848.64
|
|
315384.29
|
|
72.06 %
|
|
2022-23
|
|
1624465.61
|
|
1145907.58
|
|
70.54 %
தடையில்லா மின் உற்பத்திக்காக மின் நிலையங்களுக்கு சீரான நிலக்கரி வழங்குவதை உறுதி செய்ய அரசு பின்வரும் நடவடிக்கைகளை எடுத்துள்ளது.
- மின்துறைக்கு நிலக்கரி வழங்குவதில் உள்ள சிக்கல்களுக்கு தீர்வு காண, மின் அமைச்சகம், நிலக்கரி அமைச்சகம், ரயில்வே அமைச்சகம், மத்திய மின்சார ஆணையம் , கோல் இந்தியா லிமிடெட்  மற்றும் சிங்கரேனி நிலக்கரி நிறுவனம் லிமிடெட்  ஆகியவற்றின் பிரதிநிதிகளைக் கொண்ட அமைச்சகங்களுக்கு இடையிலான துணைக் குழு அமைக்கப்பட்டுள்ளது. இந்தக் குழு தொடர்ந்து கூடி அனல் மின் நிலையங்களுக்கு நிலக்கரி விநியோகத்தை அதிகரிக்கவும், மின் துறை தொடர்பான எந்தவொரு அவசர சூழ்நிலைகளை நிவர்த்தி செய்யவும் பல்வேறு செயல்பாட்டு முடிவுகளை எடுக்கிறது.
- நிலக்கரி கையிருப்பை கண்காணிக்க அமைச்சகங்களுக்கு இடையேயான செயலாளர்கள் நிலையிலான கூட்டம் தொடர்ந்து நடத்தப்படுகிறது.
- நிலக்கரி கொண்டு செல்வதை அதிகரிப்பதற்காக ரயில்வே 40 திட்டங்களை செயல்படுத்துகிறது. 40 திட்டங்களில், 17 திட்டங்கள் ஏற்கனவே முடிக்கப்பட்டுள்ளன. எஞ்சிய 23 திட்டங்கள் தற்போது செயல்பாட்டில் உள்ளன. இந்த 23 திட்டங்களில், சுமார் 18 திட்டங்கள் 2026-27 ஆம் ஆண்டிற்குள் நிறைவடையும் என்று எதிர்பார்க்கப்படுகிறது.
- ரயில்வேயின் தகவல்படி, 2023-24 மற்றும் 2024-25 ஆம் ஆண்டுகளில் நிலக்கரி போக்குவரத்து திறன் சுமார் 185 மெட்ரிக் டன் அதிகரிக்கும்.
மத்திய மின்துறை அமைச்சர் திரு ஆர்.கே.சிங், 10.08.2023 அன்று மக்களவையில் எழுத்துப்பூர்வமாக அளித்த பதிலில் இந்த தகவலைத் தெரிவித்தார்.